Odločba Komisije

z dne 22. januarja 2002

o spremembah Odločbe 93/402/EGS o pogojih v zvezi z zdravstvenim varstvom živali in izdajanju veterinarskih spričeval za uvoz svežega mesa iz južnoameriških držav, zlasti iz Argentine

(notificirano pod dokumentarno številko K(2002) 287)

(Besedilo velja za EGP)

(2002/45/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo (ES) št. 1452/2001 [2], in zlasti člena 15 in člena 16(1) Direktive,

ob upoštevanju naslednjega:

(1) Pogoji zdravstvenega varstva živali in izdajanje veterinarskih spričeval za uvoz svežega mesa iz Argentine, Brazilije, Čila, Kolumbije, Paragvaja in Urugvaja so določeni v Odločbi Komisije 93/402/EGS z dne 10. junija 1993 o pogojih zdravstvenega varstva živali in izdajanju veterinarskih spričeval za uvoz svežega mesa iz držav Južne Amerike [3], kakor je bila nazadnje spremenjena z Odločbo 2001/842/ES [4].

(2) 13. marca 2001 so bili v Argentini potrjeni izbruhi slinavke in parkljevke in uveden je bil program cepljenja goveda proti slinavki in parkljevki.

(3) Komisija je z Odločbo Komisije 2001/276/ES [5] začasno ustavila uvoz vseh kategorij svežega mesa živalskih vrst, dovzetnih za slinavko in parkljevko, iz Argentine v Skupnost.

(4) V okviru pregleda, ki je potekal med 19. in 30. novembrom 2001, so strokovnjaki Komisije preučili epidemiološko stanje slinavke in parkljevke kot tudi sprejete ukrepe za nadzor.

(5) Ta pregled je pokazal, da so se pristojni veterinarski organi v Argentini že lotili večine pomanjkljivosti, vključno s pomanjkljivostmi, ki so bile ugotovljene med prejšnjimi pregledi, in da se je stanje bolezni v številnih provincah sedaj stabiliziralo. Vseeno so se zahtevala dodatna jamstva.

(6) Pristojni veterinarski organi v Argentini so posredovali zahtevane dodatne informacije in jamstva, zato je primerno, da se iz določenih provinc dovoli uvoz svežega govejega mesa brez kosti za prehrano ljudi kot tudi nekaterih vrst mesa in klavničnih proizvodov goveda, ki so namenjeni za neposredno predelavo v hrano za hišne živali.

(7) Odločbo 93/402/EGS je zato treba ustrezno spremeniti.

(8) Ta odločba se bo, ob upoštevanju razvoja stanja, ponovno proučila v treh mesecih.

(9) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Prilogi I in II k Odločbi 93/402/EGS se nadomestita s Prilogo k tej odločbi.

Člen 2

Veterinarsko spričevalo, predvideno v delu 2 modela A Priloge III k Odločbi Komisije 93/402/EGS, ki se odpošlje iz Argentine, je treba dopolniti z naslednjim potrdilom o zdravstvenem stanju:

"Zgoraj opisano sveže meso brez kosti izvira od živali, ki ne izhajajo iz departmaja, kjer sta v preteklih 60 dneh izbruhnili slinavka in parkljevka. Meso brez kosti ne izvira niti od živali iz sosednjih departmajev."

Člen 3

Ta odločba se uporablja od 1. februarja 2002, in sicer po pregledu Stalnega veterinarskega odbora, ki je predviden za 22. in 23. januar 2002.

Člen 4

Ta odločba je naslovljena na države članice.

V Bruslju, 22. januarja 2002

Za Komisijo

David Byrne

Član Komisije

[1] UL L 302, 31.12.1972, str. 28.

[2] UL L 198, 21.7.2001, str. 11.

[3] UL L 179, 22.7.1993, str. 11.

[4] UL L 301, 30.11.2001, str. 45.

[5] UL L 95, 5.4.2001, str. 41.

--------------------------------------------------

PRILOGA

PRILOGA I

opis južnoameriških ozemelj, določenih za izdajo veterinarskih spričeval

Država | Ozemlje | Opis ozemlja |

Oznaka | Različica |

Argentina | AR | 01/2001 | Cela država |

AR-1 | 01/2002 | Province Buenos Aires, Catamarca, Chaco, Chubut, Córdoba, Corrientes, Entre Ríos, Formosa, Jujuy, La Rioja, Mendoza, Misiones, Neuquen, Rio Negro, Salta, San Juan, San Luis, Santa Cruz, Santa Fe, Tierra del Fuego in Tucuman |

Brazilija | BR | 01/93 | Cela država |

BR-1 | 02/2001 | Države: Rio Grande do Sul, Parana, Minas Gerais, (razen regionalnih okrajev Oliveire, Passosa, São Gonçala de Sapucai, Setelagoasa in Bambuíja), São Paulo, Espírito Santo, Mato Grosso do Sul (razen občin Sonora, Aquidauana, Bodoquena, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde v Mato Grossu in Corumba), Santa Catarina Goias in regionalne enote Cuiaba (razen občin San Antonio de Leverger, Nossa Senhora do Livramento, Pocone in Barão de Melgaço), Caceres (razen občine Caceres), Lucas do Rio Verde, Rondono-polis (razen občine Itiquiora) Barra do Garças in Barra do Bugres v Mato Grossu |

Čile | CL | 01/93 | Cela država |

Kolumbija | CO | 01/93 | Cela država |

CO-1 | 01/93 | Področje, zajeto v naslednjih mejah: od točke, kjer se reka Murri izliva v reko Atrato, v smeri toka vzdolž reke Atrato do mesta, kjer se le-ta izliva v Atlantski ocean, od te točke do panamske meje vzdolž obale Atlantika do Cabo Tiburona, od te točke do Tihega oceana, vzdolž kolumbijsko-panamske meje, od te točke do ustja reke Valle, vzdolž obale Tihega oceana ter od te točke premočrtno do točke, kjer se reka Murri izliva v reko Atrato |

CO-2 | 01/93 | Občine Arboletas, Necocli, San Pedro de Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (desni breg reke Atrato) in Frontino |

CO-3 | 01/93 | Področje, zajeto v naslednjih mejah: od ustja reke Sinu ob Atlantskem oceanu v smeri proti toku vzdolž reke Sinu do njenega izvira in gornjega toka v Alto Paramillu, od te točke do Puerta Rey ob Atlantskem oceanu, vzdolž mejne črte med departmajema Antiquia in Cordoba ter od te točke do ustja reke Sinu vzdolž atlantske obale |

Paragvaj | PY | 01/93 | Cela država |

Urugvaj | UY | 01/2001 | Cela država |

PRILOGA II

Jamstva glede zdravstvenega stanja živali, ki se zahtevajo ob izdajanju spričeval [1]

Država | Ozemlje | Vzorec spričevala za sveže meso | Vzorec spričevala za drobovino | Vzorec spričevala za sveže meso brez kosti (se ne uporablja za klavnične proizvode) |

Vrsta | goveda | ovac | Vrsta |

Goveje | Ovčje-kozje | Prašičje | Kopitarjev | PL | MP | HŽ | PL | HŽ | Goveje | Ovčje-kozje | Prašičje | Kopitarjev |

1 | 2 | 3 | 4 |

Argentina | AR | — | — | — | D | — | — | — | — | — | — | — | — | — | — | — | D |

AR-1 | — | — | — | D | — | — | — | — | — | F | — | — | A | — | — | D |

Brazilija | BR | — | — | — | D | — | — | — | — | — | — | — | — | — | — | — | D |

BR-1 | — | — | — | D | — | — | — | — | — | F | — | — | A | — | — | D |

Čile | CL | B | B | H | D | B | B | B | B | B | B | B | B | A | C | H | D |

Kolumbija | CO | — | — | — | D | — | — | — | — | — | — | — | — | — | — | — | D |

CO-1 | — | — | — | D | — | — | — | — | — | — | — | — | A | — | — | D |

CO-2 | — | — | — | D | — | — | — | — | — | — | — | — | — | — | — | D |

CO-3 | — | — | — | D | — | — | — | — | — | — | — | — | A | — | — | D |

Paragvaj | PY | — | — | — | D | — | — | — | — | — | F | — | — | A | — | — | D |

Urugvaj | UY | B | B | — | D | B | B | B | B | B | F B | — | G B | A | C | — | D |

--------------------------------------------------